 Nịgbaso okwu Igbo ahụ sị na otu onye anaghị achụ ngwere mgbahige aja, a dụọla ma kpọkuo ndị ntorobịa na steeti Anambra ka ha sonye namụma ịkwalite ezi ọnọdụ nchekwa tọrọ àtọ na steeti ahụ.  Onyeisi ndị uwe ojii na steeti ahụ, bụ Maazị John Abang bụ ya kpọrọ òkù a nokwu ya na mmemme hibere isi nịkwalite ọnọdụ nchekwa, bụ nke a chịkọbàrà site naka ndị òtù jikọkara ndị ntorobịa nala anyị bụ National Youth Council of Nigeria ngalaba ya nke Anambra, ma bụrkwa nke weere ọnọdụ nAwka bụ isi obodo steeti ahụ.Nokwu ya nisiokwu nke na-asị Ọrụ Dịịrị Ndị Ntorobịa nỊkwalite Ezi Ọnọdụ Nchekwa Tọrọ Atọ Na Steeti Anambra, maazị Abang, nke ọ bụ osote ya, bụ maazị Adewuyi Babalọla nọchitere anya ya kọwara nchekwa dịka mmadụ ijidesi na ịgbachìbidosi ihe ya ike, pụọ na mwakpò, ma kọwaa neziokwu na ndị ntorobịa nwere nnọọ nnukwu ọrụ pụrụ iche na nchekwa obodo.Ọ kpọpụtasịrị ọtụtụ ihe dị iche iche e meptagoro na ngalaba nchekwa steeti ahụ, bụ nke ọ kọwara na ọ bụ site nezi ọchịchị nke gọvanọ Obianọ na ezi agbambọ nke ndị ọrụ nchekwa steeti ahụ, ma kwuo nezie na ihe ndị ahụ agaraghị ekwe omume, ma e wezuga enyemaka na njikọ ọnụ ha na ọhanaeze. Ọ kpọkuzịrị ha bụ ndị ntorobịa ka ha sonyesie ike namụma nchekwa steeti ahụ site nịdị na-akpachapụ anya ịma ihe na-eme nobodo ha dị iche iche, ma na-ezunyekwa ndị ọrụ nchekwa ohi ozi ọbụla ga-enyere ha aka ịnwụchikọ ndị otu nzuzo, ndị ohi, ndị ntọ, na ndị ọzọ na-eme ihe na-ebute ala adịghị mma, nihi na ọtụtụ nime ha kachara mara ndị na-etinye aka nihe dị otu ahụ.Na ntụnye nke ya, onyeisi òtù ahụ na-ebu agha megide ịkpọ na ịtụ mgbere ọgwụ ike nala anyị, bụ ụlọ ọrụ National Drug Law Enforcement Agency NDLEA ngalaba ya nke Anambra, bụ Maazị Sule Momodu, nke onye nọchitere anya ya bụ Maazị Chris Ajabọ mepere anya ndị ntorobịa ahụ nọtụtụ ihe égwù na ihe ize ndụ dị iche iche dị na mmadụ ịkpọ ma ọ bụ ịtụ mgbere ọgwụ ike, bụ nke ọ sị na o dubaala ọtụtụ mmadụ nịkwa àrịrị ha agaghị echezọ echezọ, na ọnọdụ ọjọọ ha agaghị esinwu na ya pụta ụwa tụ ụwa ha, ebe ọtụtụ tụfugokwàrà ndụ ha site nọgwụ ike; ma kpọkuzie ha ka sepu aka nime ihe dị otu ahụ, ma bụrụ ndị ga-eweta mgbanwe na mmepe, karịa iweta nsogbo nobodo ha dị iche iche.Nakụkụ nke ya, onye chịkọbara ya bụ ihe mmemme, ma bụrụkwa onyeisi òtù NYCN na steeti ahụ, bụ maaz Samuel Egwuatụ kwùrù na ebumnobi mmemme ahụ bụ iji nwògharịa echiche ndị ntorobịa nụzọ dị mma, iji wee si nụzọ dị otu ahụ wepu uche ha nitinye aka nihe ndị ahụ na-eweta ala adịghị mma nobodo, mekwa ka ha sonye namụma ịkwalite ezi nchekwa na steeti ahụ, ka o wee gaa nihu ịbụ eji ama atụ nala anyị, dịka ọ dị ugbu noge ugbu a.Ka ọ na-ekwu na akụkọ ahụ ndị mmadụ na-akọ na e nwere nkewa nisi ọchịchị otu ahụ na ya bụ steeti bụ asịrị enweghị isi na ọdụ; Maazị Egwuatụ, onye kwuru na ọ bụ naanị ya bụ onye ndu òtù ahụ nAnambra, gara nihu kpọkuo ndị ntorobịa na-tinye aka nihe ọjọọ ka ha sepu ka na nke ahụ ma ga mụọrọ onwe ha ọrụ aka, ma ọ bụ sonye nusoro atụmatụ ọrụ ugbo dị iche iche na-aga nihu na steeti ahụ ugbu a, iji wee baara onwe ha, obodo ha na steeti ha urù.Mmemme ahụ dọtara ndị òtù ọrụ nchekwa dị iche-iche dị na steeti ahụ, ndị ntorobịa sitere nokpuru ọchịchị iri abụọ na otu e nwere na steeti ahụ, ndị eze ọdịnala, tinyere ndị ọrụ gọọmenti; ma bụrụkwa nke a nọrọ na ya wee nye onyinye nkwanye ugwu nyegara ndị dị iche iche mepụtagoro ihe dara ụda nịkwalite ndị ntorobịa na steeti ahụ. 